CELEX: 62013TN0597
Language: hu
Date: 2013-11-18 00:00:00
Title: T-597/13. sz. ügy: 2013. november 18-án benyújtott kereset — Calida kontra OHIM — Quanzhou Green Garments (dadida)

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/30
            
         2013. november 18-án benyújtott kereset — Calida kontra OHIM — Quanzhou Green Garments (dadida)
   (T-597/13. sz. ügy)
   2014/C 24/54
   A keresetlevél nyelve: angol
   
      Felek
   
   
      Felperes: Calida Holding AG (Sursee, Svájc) (képviselő: R. Kaase és H. Dirksmeier ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Quanzhou Green Garments Co. Ltd (Quanzhou, Kína)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2013. szeptember 16-án az R 1190/2012-4. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a „dadida” szóelemet tartalmazó, az Európai Unióra kiterjedő hatállyal lajstromozott 979 903. sz. nemzetközi ábrás védjegy a 25. osztályba tartozó áruk vonatkozásában.
   
      A közösségi védjegy jogosultja: a fellebbezési tanács előtt részt vevő másik fél.
   
      A közösségi védjegy törlését kérelmező fél: a felperes.
   
      A törlés iránti kérelem indokolása: a közösségi védjegyről szóló 207/2009 rendelet 8. cikke (1) bekezdésének b) pontjával összefüggésben értelmezett 53. cikke (1) bekezdésének b) pontja szerinti viszonylagos kizáró okok.
   
      A törlési osztály határozata: a törlési osztály a törlési kérelmet elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi védjegyről szóló 207/2009 rendelet 8. cikke (1) bekezdése b) pontjának megsértése.